**3. VELIKONOČNA NEDELJA, 26.4.2020**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek Petek  Sobota  Nedelja | 27.4.  28.4.  29. 4.  30. 4.  1. 5.  2. 5.  3. 5. | sv. Simenon, škof in mučenec  sv. Peter Chanel, duhovnik in mučenec  sv. Katarina Sienska, devica  sv. Jožef Cottolengo, redovni ustanovitelj  **sv. Jožef, delavec**  sv. Atanazij veliki, škof  sv. Filip in Jakob, apostola |

**Danes teden: 4. VELIKONOČNA NEDELJA**

Lenart in Vid Treven od Velike noči omogočata spremljanje nedeljske svete maše iz naše farne cerkve. Ker zaenkrat še ne vemo, kdaj bomo pri maši lahko sodelovali v cerkvi, bomo s prenosi nadaljevali vsako nedeljo. Hvala vsem, ki pri maši sodelujete in s tem ohranjate stik z župnijo.

Pozorni bodite le na uro svete maše. Nedeljske svete maše bodo praviloma ob 9. uri z izjemo večjih praznikov in tradicionalnih romarskih shodov, ko bo maša ob 10. uri. Dostop do prenosa ostaja enak (ista ID in geslo). Navodila za dostop dobite na spletni strani župnije - **http://trijekralji.rkc.si**.

Na predvečer praznika sv. Florijana, zavetnika gasilcev, bi naslednjo nedeljo morala biti tradicionalna Florijanova procesija. Zaradi omejitve gibanja in združevanja procesija odpade, bo pa sveta maša kljub temu namenjena gasilcem in se bo darovala za vse pokojne vrhovske gasilce.

**Svete maše:**

***G. Janez Celar nedeljske svete maše opravlja v farni cerkvi, maše med tednom pa opravi v stolnici v Ljubljani;***

**NEDELJA 26.4. ob 9h + Ivana Malovašič, Hleviše, obletna**

**SOBOTA 2.5. + Anton Bradeško, Hlevni Vrh 5**

**NEDELJA 3.5. ob 9h + Vrhovski gasilci**